Source: https://romaniafarajustitie.wordpress.com/2013/12/06/cum-angajeaza-membrii-csm-pilele-lor-pe-banii-publici-si-cum-a-reusit-amr-sa-anuleze-hotararile-prin-care-csm-istii-si-au-arogat-dreptul-a-fi-avea-cabinete-de-demnitari/
Timestamp: 2018-01-18 11:44:56+00:00
Document Index: 7366062

Matched Legal Cases: ['CSM ', 'CSM ', 'CSM ', 'CSM ', 'CSM ', 'CSM ', 'CSM ', 'CSM ', 'ICCJ ', 'CSM ', 'CSM ', 'CSM ', 'CSM ', 'CSM ', 'CSM ', 'CSM ', 'CSM ', 'CSM ', 'CSM ', 'CSM ']

Cum angajeaza membrii CSM pilele lor pe banii publici si cum a reusit AMR sa anuleze hotararile prin care CSM-istii si-au arogat dreptul a fi avea „cabinete de demnitari” | No Justice
Cum angajeaza membrii CSM pilele lor pe banii publici si cum a reusit AMR sa anuleze hotararile prin care CSM-istii si-au arogat dreptul a fi avea „cabinete de demnitari”
Publicat de Snake pe Decembrie 6, 2013
Publicat în: Asa NU, Coruptie, Dreptul Muncii, Eveniment, Judecator, Justitie, Made in Romania, Mafie, Magistrat, Penale, Politica.	Etichetat: CSM-ul si banii publici.	2 comentarii
Asociatia Magistratilor din Romania – cea mai reprezentativa asociatie profesionala de breasla, dar si cea mai combativa in raport cu institutia-sinecura in care s-a transformat CSM – a reusit sa obtina anularea irevocabila in instanta a hotararilor Consiliului Superior al Magistraturii, prin care membrii acestui for si-au arogat cu de la sine putere, pe banul public, dreptul de a avea „cabinete de demnitari” la care sa-si angajeze consilieri personali din zona lor de influenta. Actiunea in contencios administrativ a fost pornita in decembrie 2011 de AMR, in contradictoriu cu paratul CSM, Curtea de Apel Bucuresti fiind solicitata sa anuleze hotararile CSM nr. 570/2011 si anumite articole din regulamentul de organizare si functionare a CSM si sa se procedeze la incetarea detasarilor si formelor contractuale prin care sub presedintia judecatorului Horatius Dumbrava din CSM, au fost angajati la „cabinetele demnitarilor” trei jurnalisti (Mihaela Topliceanu, Madalina Prundea si Calin Hera) si doi magistrati (unul dintre acestia fiind fostul membru al CSM procurorul Dan Chiujdea, angajat consilier la cabinetul membrului CSM Florentina Gavadia). Angajarile de consilieri pe langa demnitarii din CSM au suscitat comentarii si proteste si in anii ce au urmat, dupa ce, pe posturi de consilieri au fost angajati Daniel Morar (in perioada dintre incetarea mandatului de sef al PICCJ si cea de numire la Curtea Constitutionala, pe functia de consilier al Oanei Haineala) sau procurorul Bogdan Licu (si el fost membru al CSM) drept consilier al presedintei CSM din 2012 – Alina Ghica.
Revenind la actiunea AMR, mai adaugam ca asociatia magistratilor a solicitat instantei de judecata sa dispuna inclusiv masuri de recuperare a sumelor platite celor angajati in asa-zisele cabinete ale demnitarilor.
Intrucat sentinta a devenit irevocabila la Inalta Curte, la data de 8 noiembrie 2013, pasul urmator este ca onor Curtea de Conturi a Romaniei sa procedeze pe baza autoritatii de lucru judecat la declansarea procedurilor de recuperare a prejudiciilor de la persoanele vinovate de cheltuirea banului public pe functii neprevazute de lege.
AMR: „o crasa incalcare a normelor in vigoare, exercitarea unui exces de putere”
In concret, AMR, prin presedintele din 2011, judecatorul Dan Spanu, a sesizat faptul ca in mod nelegal membrii CSM s-au comparat cu alte categorii de demnitari prevazute de lege si si-au arogat dreptul de a dispune discretionar de un numar de consilieri personali (trei la presedinte, doi la vicepresedinte si cate unul pentru fiecare membru ales al CSM). Gestul Plenului CSM condus in 2011 de Horatius Dumbrava a fost catalogat de AMR drept: „o crasa incalcare a normelor in vigoare, exercitarea unui exces de putere care interfereaza cu initiative legislative paguboase cu un deficit de imagine artificial creat de CSM. In opinia noastra, preocuparile membrilor CSM trebuie sa se axeze pe problemele cu care se confrunta sistemul si nu pe prioritati de ordin personal. Desemnarea membrilor CSM s-a realizat prin votul dat acelor candidati care au lasat cel putin impresia ca sunt buni cunoscatori ai sistemului, ai managementului in justitie, profesionisti ai dreptului, in masura sa faca fata provocarilor inerente… finantarea acestor posturi ramane o nebuloasa care nu isi gaseste in aceasta hotarare a CSM, care aproba constituirea cabinetelor de demnitar, vreo acoperire legala.”
In prima faza procesuala, Curtea de Apel Bucuresti – Sectia a VIII-a contencios administrativ a suspendat efectele hotararilor atacate, iar la data de 6 aprilie 2012 s-a dat verdictul in fond in dosarul 10882/2/2011: „Admite actiunea precizata. Anuleaza hotararile CSM atacate cu privire la cabinetul demnitarului. Cu recurs”.
CSM, sub mandatul de presedinte al judecatoarei Alina Ghica a atacat cu recurs solutia data de judecatorii sectiei pe care aceeasi Ghica a condus-o personal pana la alegerea in functia de membru al CSM. Dupa mai bine de un an de judecata, mai precis la 8 noiembrie 2013, Inalta Curte – Sectia de contencios a respins recursul CSM: „Decizia nr. 7179: respinge recursul declarat de CSM impotriva sentintei nr. 2525 din 6 aprilie 2012 a Curtii de Apel Bucuresti – Sectia a VIII-a Contencios administrativ si fiscal, ca nefondat. Irevocabila”
Curtea de Conturi trebuie sa decida cui i se vor imputa sumele platite ilegal
Iata asadar cum tenacitatea AMR a fost rasplatita, iar hotararile ilegale ale CSM au fost anulate.
Din nefericire, banul public cheltuit abuziv ar trebui imputat ordonatorilor de credite de la CSM care au dispus asemenea plati pentru persoane care au ocupat functii create artificial, fara baza legala. Iar banii platiti nu au fost deloc putini, salarizarea consilierului la „cabinetul demnitarilor” fiind la nivelul idemnizatiei unui presedinte de curte de apel.
Acest caz constituie pe mai departe unul de competenta Curtii de Conturi a Romaniei in privinta imputarii/recuperarii sumelor platite fara baza legala, cu atat mai mult cu cat instanta suprema s-a pronuntat irevocabil ca instanta de control judiciar ca hotararile CSM anulate au fost nelegale. Chiar daca autorii acestor plati la „cabinetele demnitarilor” sunt membri ai CSM, Curtea de Conturi a Romaniei trebuie sa apere banul public si sa ia masurile de recuperare a prejudiciilor.
← Islanda – singura ţară din lume în care clasa politică acţionează în interesul poporului, iar cetăţenii sunt bine organizaţi, activi şi dispuşi oricând să-i înlocuiască pe guvernanţi
O nouă lege a cianurilor si exproprierilor supusa votarii pe 10 decembrie 2013 in Camera Deputatilor! →
2 comentarii la “Cum angajeaza membrii CSM pilele lor pe banii publici si cum a reusit AMR sa anuleze hotararile prin care CSM-istii si-au arogat dreptul a fi avea „cabinete de demnitari””
balbeck pe Decembrie 6, 2013 la 9:21 pm a spus:
Cel mai mare clovn al CSM-ului a fost Dumbrava,cel cu coif in cap la petrece(scria pe coif „fara mita”)….dar nici Cristi Danilet nu este departe….cea mai nesabuita idee este ca s-a bagat in portbagajul unei masini si s-a lasat pozat.Sau canta la petreceri…..beat mort.Asa face el imagine CSM-ului si justitiei.
snake pe Decembrie 9, 2013 la 7:23 pm a spus:
Nici cu Danilet nu mi-e rusine. Ba mai mult: e un clown periculos!